Азербайджан

Азербайджан Республика () — Къыбыла Кавказны кюнчыгъыш кесегинде, Каспий тенгизни къыбыла-кюнбатыш джагъасында орналгъан къралды.

Къралны ара шахары — Баку. 1918 джылда эки-юч айны ичинде ара шахары Гянджа болгъанды. Азербайджанны территориясында буруннгу (тарихли) къралланы ара шахарлары да бардыла, ала: Габала, Барда, Шемаха эм Нахичевань.

 Географиясы 
Азербайджанны чеклери барды — Россия (Дагъыстан) эм Гюрджю бла шималда, Эрмения бла кюнбатышда эмда Иран бла къыбылада. Нахичевань Автоном Республиканы — Азербайджанны эксклавыны чеклери барды — Эрмения бла шимал-кюнчыгъышда, Иран бла къыбылада, Тюрк бла кюнбатышда.

Азербайджан Эрменияны кесек территриясын кючлеб турады (Арцвашен эксклав).

Азербайджанны джарым территориясы таула алыб туралла. Шималда — Кавказ таула, орта кесегинде — Кура-Арак алаша джер, къыбыла-кюнчыгъышда — Талыш таула эмда Ленкоран алаша джер, кюнбатышда — Эрмен таула.

Азербайджан Къыбыла Кавказны къралладан майданы бла эм уллу къралды —  86,6 минг км². Шималдан къыбылагъа Азербайджанны узунлугъу 400 км, кюнбатышдан кюнчыгъышгъа — 500 км къатында.

Къралны эм мийик джер - Базардюзю тау (4466 м), эм алаша джер Каспий тенгизде орналады (-28 м). Дуньяда болгъан балчыкъ вулканладан джарымы Азербайджанда орналадыла.

 Климаты 
Кёппени климат классификациясында 11 климатладан 9-чу Азербайджанда барды.  

 Белгиле 

Категория:Азербайджан
Категория:Къралла